# Կլոդ Լելուշ[խմբագրել | խմբագրել կոդը]

| **Կլոդ Լելուշ** ֆրանսերեն՝ Claude Lelouch |
| --- |
|  |
| Ծնվել է | հոկտեմբերի 30, 1937(1937-10-30)[…] (88 տարեկան) |
| Ծննդավայր | Փարիզի 9-րդ շրջան, Ֆրանսիա |
| Կրթություն | Սենտ Բարբի քոլեջ և Նոր Սորբոն համալսարան - Փարիզ III |
| Քաղաքացիություն |  Ֆրանսիա |
| Կրոն | հուդայականություն |
| Մասնագիտացում | կինոռեժիսոր, սցենարիստ, կինոպրոդյուսեր, դերասան, կինոօպերատոր, մոնտաժող, գրող, օպերատոր-բեմադրիչ, ռեժիսոր և operator |
| Ամուսին | Քրիստին Լելուշ |
| Պարգևներ |        Ոսկե արմավենի Prix Jean-Le-Duc? «Դավիդ դի Դոնատելլո» մրցանակ օտարերկրացի լավագույն ռեժիսորին Paulée de Meursault Prize? և Honorary Lumière Award? |
| IMDb | ID ID 0500988 |
| lesfilms13.com |

**Կլոդ Լելուշ** (ֆրանսերեն՝ Claude Lelouch, հոկտեմբերի 30, 1937(1937-10-30)[…], Փարիզի 9-րդ շրջան, Ֆրանսիա), ֆրանսիական կինոռեժիսոր, սցենարիստ, օպերատոր, պրոդյուսեր և դերասան։

## Կենսագրություն

Կլոդ Լելուշը ծնվել է Փարիզում։ Նրա հայրը հրեա էր` ծագումով Ալժիրից, իսկ մայրը հուդայականություն էր ընդունել։ Իր հոր կողմից նվիրած կինոխցիկով Կլոդ Լելուշը սկսել է նկարահանել կարճամետրաժ ֆիլմեր և 13 տարեկանում ստացել է Կաննի կինոփառատոնի դեբյուտային մրցույթի մրցանակը։ Լելուշի առաջին պրոֆեսիոնալ աշխատանքը «Արտակարգ քաղաքը» կարճամետրաժ կինոնկարը եղավ։ 1956 թվականին, Խորհրդային Միությունում թաքնված կինոխցիկով նկարահանել է առօրյա կյանքը` «Երբ բարձրանում է վարագույրը» վերնագրով։ Այն գնվել է` ֆրանսիական հեռուստատեսությամբ ցուցադրելու նպատակով։

1961 թվականին նա նկարահանել է իր առաջին լիամետրաժ` «Մարդկային էություն» կինոնկարը, որը սակայն հաջողություն չի ունեցել։ 1966 թվականին նկարահանած «Տղամարդը և կինը» կինոնկարը Կլոդ Լելուշին բերեց միջազգային ճանաչում և արժանացավ Կաննի կինոփառատոնի «Ոսկյա արմավենու ճյուղ» մրցանակին, ինչպես նաև երկու «Օսկար» մրցանակի` օտար լեզվով լավագույն ֆիլմի և լավագույն սցենարի համար։ Լելուշը հանդես էր եկել որպես սցենարի հեղինակ, ռեժիսոր, պրոդյուսեր և օպերատոր։ Ֆիլմի գլխավոր դերերը կատարում էին Ժան-Լուի Տրենտինյանը և Անուկ Էմեն, իսկ երաժշտության հեղինակը Ֆրենսիս Լեյն էր։

Հետագա տարիներին Կլոդ Լելուշն աշխատել է որպես անկախ ռեժիսոր, նկարահանելով կոմերցիոն ֆիլմեր` իր սեփական «Les Films 13» կինոընկերության ուժերով։ Հանդիսատեսների շրջանում հաջողության էին հասել հատկապես «Արկածն արկած է» (1972 թ.), «Շնորհավոր Նոր տարի» (1973 թ.), «Կատուներ և մկներ» (1975 թ.), «Երկրորդ հնարավորություն» (1976 թ.) և այլ ֆիլմեր։

Կլոդ Լելուշի «Ճակատագրի սիրելին» (1988 թ.) կինոնկարը ստացել է երկու «Սեզար» մրցանակ` տղամարդու գլխավոր դերի (Ժան-Պոլ Բելմոնդո) և երաժշտության համար (Ֆրենսիս Լեյ)։ 1995 թվականին, Վիկտոր Հյուգոյի վեպի հիման վրա նկարահանված «Թշվառները» կինոնկարը արժանացել է ամերիկյան «Ոսկե գլոբուս» մրցանակի` որպես օտար լեզվով լավագույն ֆիլմ։

## Անձնական կյանքը

Կլոդ Լելուշը ամուսնացել է չորս անգամ և բոլոր ամուսնություններն ավարտվել են ամուսնալուծությամբ։ Ունի յոթ երեխա։

## Ֆիլմագրությունը

| Թվական | Անվանում | Բնօրինակ անվանում |
| --- | --- | --- |
| 1960  | Մարդկային էություն | Le propre de l'homme |
| 1963  | Կին-ներկայացում | La femme spectacle |
| 1964  | Սերը` բազմաթիվ «եթե»-ներով | L'amour avec des si |
| 1964  | Աղջիկը և հրացանները | Une fille et des fusils |
| 1964  | 24 ժամ սիրեկաններ | 24 heures d'amant |
| 1965  | Մեծագույն ակնթարթներ | Les grands moments |
| 1965  | Հանուն դեղին շապիկի | ...pour un maillot jaune |
| 1966  | Տղամարդը և կինը | Un homme et une femme |
| 1967  | Ապրել, որպեսզի ապրել | Vivre pour vivre |
| 1967  | Վիետնամից հեռու | Loin du Vietnam |
| 1968  | 13 օր Ֆրանսիայում | 13 jours en France |
| 1969  | Կյանք, սեր, մահ | La vie, l'amour, la mort |
| 1969  | Տղամարդը, ով ինձ դուր է գալիս | Un homme qui me plaît |
| 1970  | Անպիտանը | Le voyou |
| 1971  | Սմիկ, Սմակ, Սմոկ | Smic Smac Smoc |
| 1972  | Արկածն արկած է | L'aventure, c'est l'aventure |
| 1973  | Շնորհավոր Նոր տարի | La bonne année |
| 1973  | Ութի աչքերով | Visions of Eight |
| 1974  | Ողջ կյանքը | Toute une vie |
| 1974  | Ամուսնություն | Mariage |
| 1975  | Կատուներ և մկներ | Le chat et la souris |
| 1976  | Բարիներն ու չարերը | Le bon et les méchants |
| 1976  | Եթե սկսել սկզբից | Si c'était à refaire |
| 1976  | Ժամադրություն | C'était un rendez-vous |
| 1977  | Եվս մի տղամարդ, ևս մի հնարավորություն | Un autre homme, une autre chance |
| 1978  | Ռոբերը և Ռոբերը | Robert et Robert |
| 1979  | Մեր երկուսի փոխարեն | À nous deux |
| 1981  | Ոմանք և մյուսները | Les uns et les autres |
| 1983  | Էդիթն ու Մարսելը | Édith et Marcel |
| 1984  | Կեցցե կյանքը | Viva la vie! |
| 1985  | Գնալ, վերադառնալ | Partir, revenir |
| 1986  | Տղամարդն ու կինը քսան տարի անց | Un homme et une femme, 20 ans déjà |
| 1987  | Զգույշ, ավազակներ են | Attention bandits! |
| 1988  | Ճակատագրի սիրելին | Itinéraire d'un enfant gâté |
| 1990  | Լինում են ցերեկներ, լինում են գիշերներ | Il y a des jours... et des lunes |
| 1991  | Գովազդի արքան | The King of Ads |
| 1992  | Գեղեցիկ պատմություն | La belle histoire |
| 1993  | Այս բոլորը դրա համար է | Tout ça... pour ça! |
| 1995  | Թշվառները | Les misérables |
| 1995  | Լյումիեր և ընկերություն | Lumière et compagnie |
| 1996  | Տղամարդ և կին. Շահագործման հրահանգներ | Hommes, femmes, mode d'emploi |
| 1998  | Պատահականություն թե օրինաչափություն | Hasards ou coïncidences |
| 1999  | Մեկը բոլորի համար | Une pour toutes |
| 2002  | Իսկ այժմ, տիկնայք և պարոնայք | And Now... Ladies and Gentlemen... |
| 2002  | 11 սեպտեմբերի | 11'09*01 - September 11* |
| 2004  | Մարդկային ցեղ - մաս 1. Փարիզցիները | Le genre humain - 1ère partie: Les Parisiens |
| 2005  | Սիրելու խիզախություն | Le Courage d'aimer |
| 2007  | Յուրաքանչյուրն իր կինոն ունի | Chacun son cinéma ou Ce petit coup au coeur quand la lumiere s'eteint et que le film commence |
| 2007  | Երկաթուղային սիրավեպ | Roman de gare |
| 2010  | Կինը և տղամարդիկ | Ces amours-là |
| 2014  | Մենք քեզ սիրում ենք, սրիկա | Salaud, on t'aime. |
| 2015  | Մեկին գումարած մեկը | Un + une |

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կլոդ Լելուշ» հոդվածին։ |